turjo4nis/wikipedia-bn-dump-20250701 huggingface dataset:
চীনা রেলওয়ে ইন্টারন্যাশনাল

চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।

ইতিহাস
এই সংস্থানি প্রথম আত্মপ্রকাশ করে ২০০৭ সালে।এর পর সংস্থাটি চিন এর বিভিন্ন উচ্চগতির রেলপথ নির্মাণ করে বাকি বিশ্বকে চমকে দেয়।এর নর বিভিন্ন দেশের সঙ্গে রেলপথ নির্মাণে চুক্তি বদ্ধ হয়।

বিভিন্ন রেল প্রকল্প

বেইজিং-থিয়েনচিন আন্তঃনগরী রুট
বেইজিং-থিয়েনচিন আন্তঃনগরী রেলপথ এর নির্মাণ কাজ করেছে চীনা রেলওয়ে ইন্টারন্যাশনাল।

বেইজিং থিয়েনচিন আন্তঃনগর রেলপথ" বা বেইজিং থিয়েনচিন উচ্চগতির রেলপথ নির্মাণের কথা প্রথম বলা হয় ২০০৫ সালে।এর পর ২০০৬  সালে চীন সরকার এর অনুমোদন দেয়। রেলপথটির নির্মাণ শুরু হকরে চীনা রেলওয়ে ইন্টারন্যাশনার কো লিমিটেট ২০০৭ সালে।এই নির্মাণ শঘষ হয় ২০০৮ সালে।ওই বছর বেইজিং ও তিয়ানজিন এর মাঝে উচ্চ গতির রেল চাালু হয়।এর ফলে বেইজিং ও চীনা রেলওয়ে ইন্টারন্যাশনাল বা চীনা ইন্টারন্যাশনাল কো লিমিটোট হল চীন এর একটি সংস্থা।এই সংস্থা রেলের বিভিন্ন প্রকল্প নির্মাণ করে চলেছে দেশে ও দেশের বাইরে বিভিন্ন দেশে।এই সংস্থাটির হাত ধরেরই চিনে উচ্চগতির বা হাইস্পিড রেল নির্মাণের জোয়ার আসে।এই সংস্থার প্রসার বিশ্ব ব্যাপি।তবে সংস্থাটি দক্ষিণ-পূর্ব এশিয়া ও আফ্রিকা এর বিভিন্ন দেশে বেশি কজ করছে।ইউরোপ এর অনেক দেশেই সংস্থাটি বিভিন্ন প্রকল্পের সঙ্গে যুক্ত রয়েছে।

জাকার্তা-বানদুং পাইস্পিড রুট (ইন্দোনেশিয়া)
ইন্দোনেশিয়ার প্রথম হাইস্পিড রেলপথ এর নির্মিন এর দ্বায়ীত্ব পায় চীনা রেলওয়ে ইন্টারন্যাশনাল।
জাকার্তা- বানদুং হাইস্পিড রেলপথ  বা জাকার্তা বানদুং উচ্চ-গতির রেলপথ  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে  জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল।২০১৬ সালে এই ঘোষণা করে ইন্দোনেশিয়া সরকার।এই রেলপথ (জাকার্তা থেকে বানদুং)  নির্মাণে খরচ ধরা হয়েছে ৫.১৩৫ মার্কিন ডলার।

ইতিহাস
এই সংস্থানি প্রথম আত্মপ্রকাশ করে ২০০৭ সালে।এর পর সংস্থাটি চিন এর বিভিন্ন উচ্চগতির রেলপথ নির্মাণ করে বাকি বিশ্বকে চমকে দেয়।এর নর বিভিন্ন দেশের সঙ্গে রেলপথ নির্মাণে চুক্তি বদ্ধ হয়।

তথ্যসূত্র

চীন
নির্বাক বাংলা চলচ্চিত্রের তালিকা

কলকাতার বাংলা ভাষা চলচ্চিত্র ইন্ডাস্ট্রি প্রযোজিত নির্বাক বাংলা চলচ্চিত্রসমূহের একটি তালিকা।

১৯১৭-১৯২০ সালের চলচ্চিত্রসমূহ

১৯২১ সালের চলচ্চিত্রসমূহ

১৯২২ সালের চলচ্চিত্রসমূহ

১৯২৩ সালের চলচ্চিত্রসমূহ

১৯২৪ সালের চলচ্চিত্রসমূহ

১৯২৫ সালের চলচ্চিত্রসমূহ

১৯২৬ সালের চলচ্চিত্রসমূহ

১৯২৭ সালের চলচ্চিত্রসমূহ

১৯২৮ সালের চলচ্চিত্রসমূহ

১৯২৯ সালের চলচ্চিত্রসমূহ

১৯৩৪ সালের চলচ্চিত্রসমূহ

চিত্রাবলী

তথ্য

আরও জানুন
Bengali Film Dictionary– Edited by Ansu Sur, Nandan, Calcutta, 1999

বহিঃসংযোগ
TollyNewZ.com A Portal on Bengali Cinema 
History
www.banglacinema.net A Portal on Bengali Cinema
www.bengalifilm.com
Indian Cinema Database

ভারতীয় নির্বাক চলচ্চিত্র
বঙ্গের চলচ্চিত্র
ভারতীয় চলচ্চিত্রের তালিকা
বাংলা চলচ্চিত্রের তালিকা
বাংলার চলচ্চিত্র
আম্বরখানা

আম্বরখানা সিলেট মহানগরীর প্রাণকেন্দ্রে অবস্থিত একটি গুরুত্বপূর্ণ পয়েন্ট। এটির উত্তরে ওসমানী আন্তর্জাতিক বিমানবন্দর ও সিলেট আন্তর্জাতিক ক্রিকেট স্টেডিয়াম রয়েছে। এছাড়াও রয়েছে বাংলাদেশের প্রথম চা বাগান মালনীছড়া চা বাগান। দক্ষিণে শাহ জালালের মাজার ও সিলেট সরকারি আলিয়া মাদ্রাসা। পূর্বে সিলেট কৃষি বিশ্ববিদ্যালয় ও মুরারিচাঁদ কলেজ। পশ্চিমে রয়েছে শাহজালাল বিজ্ঞান ও প্রযুক্তি বিশ্ববিদ্যালয়।

তথ্যসূত্র

সিলেট বিভাগের জনবহুল স্থান
সিলেট সিটি কর্পোরেশন
২০০৪ সালের বাংলা চলচ্চিত্ৰের তালিকা

২০০৪ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

চলচ্চিত্রসমূহ

তথ্যসূত্র

বহিঃসংযোগ
 Tollywood films of 2005 at the Internet Movie Database

বছর অনুযায়ী বাংলা চলচ্চিত্রের তালিকা
২০০০-এর দশকের বাংলা ভাষার চলচ্চিত্র
২০০৪-এর চলচ্চিত্র
প্রভা চট্টোপাধ্যায়

প্রভা চট্টোপাধ্যায় ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। নারী জাগরণের জন্য বিভিন্ন সাংগঠনিক কাজ করেছিলেন।

জন্ম ও পরিবার
প্রভা চট্টোপাধ্যায় ১৮৯৭ সালে ঢাকা জেলা জন্মগ্রহণ করেন কিন্তু তার মৃত্যুর সাল পাওয়া যায় নি। তার পিতার নাম দুর্গামোহন চট্টোপাধ্যায় ও মাতার নাম সরোজিনী দেবী। সুরেশরঞ্জন চট্টোপাধ্যায় সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।

রাজনৈতিক জীবন 
তিনি অসহযোগ ও জাতীয় আন্দোলনের যোগ দেওয়ার এবং তারপরে গ্রামে গ্রামে নারীদের মাঝে জাগরণের কাজ করেন। ১৯২০ সালে 'বালুরঘাট মহিলা সমিতি' প্রতিষ্ঠা করেন। ১৯৩০ সালে আইন-অমান্য আন্দোলনে  মহিলাদের যুক্ত করার ক্ষেত্রে বিশেষ ভূমিকা রাখেন। ১৯৩০ সাল থেকে ১৯৪২ সাল পর্যন্ত  মহিলা সমিতির মাধ্যমে নানা সেবামূলক কাজ করে থাকেন। দীর্ঘ এগারাে বছর এই মহিলা সমিতি প্রাথমিক অবস্থায় অতি অল্প অর্থ সম্বল করে, ক্রমে হাসপাতালে প্রসূতি-সদনের ব্যবস্থা, অবৈতনিক পাঠশালা, শিল্প-প্রদর্শনী ইত্যাদি নানা জনসেবার কাজ করে চলেছিলেন।

তথ্যসূত্র 

১৮৯৭-এ জন্ম
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
রাজনীতিতে বাংলাদেশী নারী
ঢাকার বিপ্লবী
নারী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
কিরিবাস–চীন সম্পর্ক

কিরিবাস—চীন সম্পর্ক হল কিরিবাস এবং গণপ্রজাতন্ত্রী চীনের মধ্যকার দ্বিপাক্ষিক সম্পর্ক। কিরিবাস সরকার প্রজাতন্ত্রী চীনকে স্বীকৃতি দিয়েছে, এবং ওয়ান চায়না পলিসি অনুযায়ী বেইজিংয়ের সাথে বর্তমানে কিরিবাসের আনুষ্ঠানিক কোনো সম্পর্ক নেই। কারণ এ নীতি অনুযায়ী আরওসিকে স্বীকৃতি দেওয়া রাষ্ট্রের সাথে চীন সম্পর্ক রাখে না। তবে পূর্বে এ দুই রাষ্ট্রের মধ্যে সম্পর্ক বিদ্যমান ছিল।

সম্পর্ক 

প্রজাতন্ত্রী চীন তথা তাইওয়ান এবং গণপ্রজাতন্ত্রী চীনের জন্য ওশেনিয়া সর্বদাই একটি কূটনৈতিক প্রতিযোগিতার কেন্দ্র। ওশেনিয়ার আটটি রাষ্ট্র পিআরসিকে, আর ছয়টি রাষ্ট্র আরওসিকে স্বীকৃতি দিয়ে আসছে। আটলান্টিক তীরবর্তী রাষ্ট্রসমূহ তাদের বৈদেশিক নীতিতে পরিবর্তন আনা মাত্র এই নম্বরে কিছুটা তারতম্য আসে, এবং কূটনৈতিক স্বীকৃতি বেইজিং থেকে তাইপেইতে চলে আসে। ওয়ান চায়না পলিসি অনুযায়ী কোনো রাষ্ট্রই দুই চীনের সাথে কূটনৈতিক সম্পর্ক বজায় রাখতে পারবে না। আর এর ফলে আটলান্টিকের ছোট রাষ্ট্রসমূহও পিআরসি এবং আরওসি উভয় রাষ্ট্রের জন্য কূটনৈতিক প্রতিযোগিতার ময়দান। ২০০৩ সালে গণপ্রজাতন্ত্রী চীন প্যাসিফিক আইল্যান্ডস ফোরামের সাথে কূটনৈতিক বন্ধন সুদৃঢ় করার ঘোষণা দেয়। একই সাথে সংস্থাটিকে দেওয়া অর্থনৈতিক সহায়তামূলক কার্যক্রম জোরালো করার কথাও বলেন। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে তাইপেই টাইমস "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।

ইতিহাস এবং বর্তমান অবস্থা 
কিরিবাস ১৯৮০ সালে প্রথম গণপ্রজাতন্ত্রী চীনের সাথে সম্পর্ক স্থাপন করে এবং তেইশ বছর ধরে তা নির্বিঘ্নে পরিচালিত হয়। ২০০৩ সালে নভেম্বর মাসে তারাওয়া তাইপেইয়ের সাথে কূটনৈতিক সম্পর্ক স্থাপন করে। সাথে সাথেই বেইজিং দেশটির সাথে সম্পর্ক বিচ্ছিন্ন করে। পিআরসির জন্য কিরিবাসের সাথে সম্পর্ক তুলনামূলকভাবে অধিক গুরুত্বপূর্ণ, কারণ সেখানে ১৯৯৭ সালে একটি কৃত্রিম উপগ্রহ শনাক্তকরণ যন্ত্র স্থাপন করেছিল বেইজিং। ফলে সম্পর্ক বিছিন্নের তিন সপ্তাহ পর কিরিবাসের রাষ্ট্রপতি আনোতে তংকে তাইওয়ানের সাথে সম্পর্ক বিচ্ছিন্ন করে ওয়ান চায়না পলিসির প্রতি তার স্বীকৃতি পুনঃস্থাপনের জন্য বলে। সম্পর্ক বিচ্ছিন্নের তিন সপ্তাহ পরই, কিরিবাসে তারা তাদের কৃত্রিম উপগ্রহ শনাক্তকরণ যন্ত্রের উপর থেকে অধিকার হারায়; কারণ তখন কিরিবাস জাতিসংঘে তাইওয়ানকে সমর্থন করতে শুরু করে।

২০০৪ সালে রাষ্ট্রপতি তং বলেন যে তিনি বিশ্বাস করেন পিআরসি এখনও তার দেশের উপর প্রভাব বিস্তার করতে চেষ্টা করছে।

আরও দেখুন 
 সাইনো—আটলান্টিক সম্পর্কে কিরিবাস

তথ্যসূত্র 

কিরিবাস–চীন সম্পর্ক
কিরিবাসের দ্বিপাক্ষিক সম্পর্ক
চীনের দ্বিপাক্ষিক সম্পর্ক
ইসরায়েল–মালদ্বীপ সম্পর্ক

মালদ্বীপ-ইসরায়েল সম্পর্ক বলতে মালদ্বীপ ও ইসরায়েল এর মধ্যে গড়ে উঠা বৈদেশিক কুটনৈতিক সম্পর্ককেই বুঝায়। দেশ দ্বয়ের মধ্যে ১৯৬৫ থেকে ১৯৭৪ সাল পর্যন্ত কূটনৈতিক সম্পর্ক ছিলো। ১৯৭৮ থেকে ২০০৮ পর্যন্ত এই দুই দেশের মাঝে কোন প্রকার আনুষ্ঠানিক সম্পর্ক ছিলনা। ২০০৮ এ মালদ্বীপের নব নির্বাচিত রাষ্ট্রপতি মোহাম্মদ নাশিদ, জাতিসংঘ সাধারণ পরিষদে অধিবেশনে তার নিজ বক্তৃতায় ইসরায়েল এর সাথে মালদ্বীপের কুটনৈতিক সম্পর্ক গড়ে তোলার আগ্রহ প্রকাশ করেন। ইসলামিক দেশ হিসাবে আভ্যন্তরীন ভাবে এই মতের যথেষ্ট বিরোধিতা এসেছিল তবে সব ধরনের প্রতিকূলতা পেরিয়ে ২০০৯ এর ২৫শে সেপ্টেম্বর ইসরায়েল এর সাথে মালদ্বীপের কুটনৈতিক সম্পর্ক এর পত্তন ঘটে যা কিনা ইসরায়েলকে মুসলিম বিশ্ব থেকে অবরুদ্ধ রাখার ১৫ বছরের ১ম পরিবর্তন(মালদ্বীপের আগে মুসলিম বিশ্বের মিশর ও জর্দান ব্যতীত অপর কোন দেশ ইসরায়েলকে স্বাধীন দেশ হিসাবে তাদের স্বীকৃতি প্রদান করেনি)। ইসরায়েল এর রাষ্ট্রদূত হিসাবে আব্রাহাম ডারোম মালদ্বীপে প্রবেশ করেন এবং এটাই ছিল মালদ্বীপে প্রথম কোন বৈদেশিক রাষ্ট্রদূত এর আগমন ও অবস্থান। পরবর্তীতে দ্বিপাক্ষিক স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্বাক্ষরিত হয়।

ইতিহাস 
যখন প্রবলভাবে মুসলিম বিশ্বে তথা সারাবিশ্বে ফিলিস্তিনিদের বিষয়কে প্রাধান্য ও সহায়তা দেওয়া হচ্ছিল, মালদ্বীপকে সামনের সারিতে পাওয়া যায়নি এবং সার্কভুক্ত দেশের মাঝে ইসরায়েল সম্পর্ক বিষয়ের (ইসরায়েল এর স্বাধীন দেশ হিসাবে স্বীকৃতি, তাদের বৈদেশিক নীতি বা মধ্যপ্রাচ্যের সাথে বিরোধ) প্রশ্নে মৌন থেকে গেছে। তবে জাতিসংঘের সার্বজনীনতার অঙ্গীকার বজায় ও সমুন্নত রাখার নিমিত্তে ইসরায়েল পুনর্বাসন প্রস্তাব প্রথম ভাগ থেকেই মালদ্বীপ সমর্থন করেছিল। ২০০৫ সালে মার্কিন যুক্তরাষ্ট্র কর্তৃক আনা হলোকস্ট এর প্রতি শোক-স্মরণিক এ মালদ্বীপ যৌথভাবে পৃষ্ঠপোষকতা করে এবং ২০০৭ সালে যুক্তরাষ্ট্র এর নেতৃত্বে হলোকস্ট প্রতিবাদ আইনের সমর্থনেও যৌথভাবে পৃষ্ঠপোষকতা করে। ওসলো চুক্তির সমর্থনের অংশ হিসাবে মালদ্বীপ ইসরায়েলের প্রতি বেসরকারি খাতের বিধিনিষেধ শিথিল করে।

বর্তমান প্রেক্ষাপট 
২০১৩ এর নভেম্বরের নির্বাচন পেক্ষাপটের যথেষ্ট পরিবর্তন আনে। নির্বাচনে মামুন আব্দুল গাইয়ুম এর ভাই ইয়ামিন আব্দুল গাইয়ুম ৫১.৩৯% সমর্থন নিয়ে জয়লাভ করলে ইসরায়েলের সাথে সম্পর্ক বেশ শিথিল আকার ধারণ করে এবং পরবর্তীতে ইসরায়েল কর্তৃক গাজা ভূখণ্ডে ২০১৪ ইসরায়েলের ফিলিস্তিন আক্রমণ (৫০০ অধিক ফিলিস্তিনি মারা যায়) এর প্রতিবাদে ২২ জুলাই, ইসরায়েলের সকল ধরনের পণ্যের উপর বয়কট ঘোষণা করে এবং গাজার উপর সকল ধরনের বোমা বিস্ফোরন বন্দ হওয়ার পূর্ব পর্যন্ত ইসরায়েলের সাথে করা স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্থগিত করে এবং একই সাথে গাজার মুসলিমদের প্রতি সাহায্যের হাত বাড়িয়ে দেয়।

আরো দেখুন 
 ইসরায়েলের বৈদেশিক সম্পর্ক
 মালদ্বীপের বৈদেশিক সম্পর্ক

তথ্যসূত্র 

মালদ্বীপের বৈদেশিক সম্পর্ক
মালদ্বীপ
ইসরায়েলের দ্বিপাক্ষিক সম্পর্ক
মালদ্বীপের দ্বিপাক্ষিক সম্পর্ক
লি মিন-হো

লি মিন-হো (, জন্ম ২২ জুন, ১৯৮৭) একজন দক্ষিণ কোরীয় অভিনেতা ও গায়ক। তিনি ২০০৯ সালের টিভি ধারাবাহিক বয়েজ অভার ফ্লাওয়ার-এ অভিনয় করে কোরিয়া ও এশিয়ার বিভিন্ন অংশে খ্যাতি অর্জন করেন। এই ভূমিকায় অভিনয় করে তিনি ৪৫ তম বেকসাং আর্টস অ্যাওয়ার্ড এ সেরা নবাগত অভিনেতার সম্মাননা পান। এছাড়াও তিনি সিটি হান্টার (২০১১) and দ্যা হেয়ারস (২০১৩) এর জন্য জনপ্রিয়. ২০১৫ সালে তিনি গ্যাংনাম ব্লুজ চলচ্চিত্রে প্রথম নাম ভূমিকায় অভিনয় করার সুযোগ পান 'গ‍্যাঙনাম ব্লুজ, এরপর ২০১৬ সালে চীনা প্রযোজনায় বাউন্টি হান্টারস নামে চলচ্চিত্রে অভিনয় করেন বাউনটি হান্টার্স (২০১৫). আবারো ২০১৬ সালে তিনি দ্য লেজেন্ড অফ দ্য ব্লু সি'' ও দ্য কিং: এটারনাল মোনারচ তে প্রধান চরিত্রে অভিনয় করছেন।
লি মিন-হো এর  সাফল্য তাকে এশিয়ার একজন প্রথম সারির তারকার সম্মাণে ভূষিত করেছে।

তথ্যসূত্র

বহিঃসংযোগ 

 Official Korean website 
 Official Japanese website 

১৯৮৭-এ জন্ম
জীবিত ব্যক্তি
দক্ষিণ কোরীয় টেলিভিশন অভিনেতা
২১শ শতাব্দীর গায়ক
২১শ শতাব্দীর দক্ষিণ কোরীয় অভিনেতা
দক্ষিণ কোরীয় চলচ্চিত্র অভিনেতা
প্রাক্তন বৌদ্ধ
দক্ষিণ কোরীয় পুরুষ মডেল
দক্ষিণ কোরীয় গায়ক
সিউলের মডেল
সিউলের ব্যক্তি
সিউলের সঙ্গীতশিল্পী
কনকুক বিশ্ববিদ্যালয়ের প্রাক্তন শিক্ষার্থী
যশোর ইনস্টিটিউট পাবলিক লাইব্রেরি

যশোর ইনস্টিটিউট পাবলিক লাইব্রেরি () হল যশোর শহরের একটি পাবলিক লাইব্রেরি, যা ১৮৫১ সালে প্রতিষ্ঠিত হয়েছিল। এটি বাংলাদেশের সবচেয়ে প্রাচীন এবং দক্ষিণ এশিয়ার প্রাচীনতম গ্রন্থাগারগুলির একটি।

ইতিহাস 
যশোর পাবলিক লাইব্রেরি ১৮৫১ সালে জেলা কর আদায়কারী আরসি রেক্স দ্বারা যশোর শহরের কেন্দ্রীয় অবস্থানে প্রতিষ্ঠিত হয়। আরসি রেক্স নড়াইল ও নলডাঙ্গার নীলকর ও স্থানীয় জমিদারদের মতো স্থানীয় অভিজাতদের কাছ থেকে তহবিল পেতেন। গ্রন্থাগারটি যশোরের সামাজিক ও সাহিত্য সমাবেশের কেন্দ্রে পরিণত হয়। লাইব্রেরিতে একটি বিলিয়ার্ড রুম ছিল। লাইব্রেরির চারপাশে যশোর শহর গড়ে উঠেছে, যশোর টাউন হল ১৯০৪ সালে এবং আর্য থিয়েটার ১৯১৯ সালে নির্মিত হয়েছিল। রায় বাহাদুর যদুনাথ মজুমদার ১৯২৭ সালে আর্য থিয়েটার এবং টাউন ক্লাবের সাথে পাবলিক লাইব্রেরীকে একত্রিত করে যশোরের একটি সম্মিলিত সাংস্কৃতিক ও কমিউনিটি সেন্টার গঠন করেন। এর ফলে যশোর ইনস্টিটিউট তৈরি হয়; যা সরকার কর্তৃক যশোর ইনস্টিটিউট পাবলিক লাইব্রেরি নামকরণ করা হয়।

১৯২৮ সালে, লাইব্রেরিটি একটি নতুন ভবনে স্থানান্তরিত হয় যাতে অবিনাশচন্দ্র সরকার অর্থায়ন করেছিলেন। অবিনাশচন্দ্র সরকারের পিতার নামে লাইব্রেরি হলটির নাম বিশ্বনাথ হল রাখা হয়েছিল। ১৯৪২ সালে দ্বিতীয় বিশ্বযুদ্ধের প্রস্তুতির অংশ হিসাবে লাইব্রেরি প্রাঙ্গণটি রয়্যাল ইন্ডিয়ান এয়ার ফোর্স দ্বারা দখল করা হয়েছিল। দ্বিতীয় বিশ্বযুদ্ধ শেষ হওয়ার পর গ্রন্থাগারটি আবার লাইব্রেরি হিসেবে কাজ শুরু করে। একটি সামরিক ঘাঁটি হিসেবে ব্যবহার এবং ভারত ভাগের পর গ্রন্থাগারটির সংস্কারের প্রয়োজন হয়। ১৯৫৩ সালে পূর্ব পাকিস্তানের যুক্তফ্রন্ট সরকার তহবিল সরবরাহ করেছিল। ১৯৭৮ সালে খুলনা বিভাগীয় উন্নয়ন বোর্ড লাইব্রেরির জন্য একটি নতুন বুক ব্যাংক হল নির্মাণ করে। লাইব্রেরিতে ৬৭,১৯৭টি বই রয়েছে। লাইব্রেরিতে বাংলা ভাষায় ৪৯৩০৬টি এবং ইংরেজি ভাষায় ১৭৩৯১টি বই ছিল। বাকি বইগুলো আরবি, ফার্সি ভাষা এবং উর্দুতে । লাইব্রেরিতে হিন্দু মহাকাব্য মহাভারতের লেখক শ্রীকৃষ্ণ দায়পায়ন সহ তাল পাতায় লেখা প্রাচীন পাণ্ডুলিপি রয়েছে।

তথ্যসূত্র 

যশোরের ভবন ও স্থাপনা
বাংলাদেশের গ্রন্থাগার
১৮৫৪-এ ভারতে প্রতিষ্ঠিত
বাংলাদেশের গবেষণা প্রতিষ্ঠান
অপর্যালোচিত অনুবাদসহ পাতা
থীমুগ

থীমুগ (দিভেহি: ތީމުގެ, ) মালদ্বীপের  সাবেক প্রেসিডেন্ট এর  প্রাসাদ হিসেবে পরিচিত। ১৯৯২ সালে তৎকালীন রাষ্ট্রপতি মামুন আব্দুল গাইয়ুম কর্তৃক রাষ্ট্রপতির মর্যাদা বাড়ানোর পর থীমুগ ২০০৮ সাল পর্যন্ত প্রেসিডেন্ট এর প্রাসাদ হিসেবে ছিল, যখন গাইয়ুম দেশের প্রথম গণতান্ত্রিক নির্বাচনে পরাজিত হন। মোহাম্মদ নাশিদ, নতুন নির্বাচিত প্রেসিডেন্ট থীমুগকে রক্ষণাবেক্ষণের ঘোষণা দেন এবং মালদ্বীপের নতুন সরকারি বাসভবন  হিসেবে পুরাতন প্রেসিডেন্ট প্রাসাদ মুলিয়াগকে পুনরায় ঘোষণা করেন। বর্তমানে থীমুগ মালদ্বীপের সুপ্রিম কোর্ট ভবন হিসেবে ব্যবহৃত হয়।

নামকরণ 
থীমুগ  মালদ্বীপের তৎকালীন লুনার রাজবংশের (১১৪১ থেকে ১৩৮৮)  প্রথমদিকের কিছু মুসলিম শাসকদের রাজবংশের নামে নামকরণ করা হয়।

উত্তরাধিকার এবং প্রতীক 
গাইয়ুমের শাসনামলের সময় থীমুগ একটি স্থানীয় সাধারণ নাম হয়ে উঠে এবং মালদ্বীপবাসীর গর্বের প্রতীকে পরিণত হয়। প্রাসাদে বিশেষ দিবস উপলক্ষে এবং প্রতি ঈদে রাষ্ট্রপতির প্রতি অতিথিদের অভিবাদনসহ অসংখ্য অভ্যর্থনা অনুষ্ঠানের আয়োজন করে থাকে। পরবর্তীতে ২০০৮ এর নভেম্বরে সাবেক প্রেসিডেন্ট ইব্রাহিম নাসিরের মৃত্যুর পর, তাকে থীমুগের একটি গণকবরে সমাহিত করা হয় যাতে এখানে আসা  মানুষ তাকে সম্মান প্রদর্শন করতে পারে। ২০০৯ সালে প্রেসিডেন্ট এর প্রাসাদ মুলিয়াগে সরানো পর , থীমুগ শুধুমাত্র সে দিনের মত জনসাধারণের পরিদর্শনের জন্য খোলা হয়। এটাই ছিল প্রথম যেদিন থীমুগ জনসাধারণের পরিদর্শন এবং জানার জন্য উন্মুক্ত করা হয়।

এছাড়াও থীমুগ মালের একটি অত্যধিক পরিদর্শনকৃত পর্যটক আকর্ষণ ।

আরও দেখুন 
 মুলিয়াগ

তথ্যসূত্র 

মালে
রাষ্ট্রপতির বাসভবন
আওমোরি প্রশাসনিক অঞ্চল

আওমোরি প্রশাসনিক অঞ্চল (青森県? আওমোরি কেন্‌) হল জাপানের তোওহোকু অঞ্চলের অন্তর্গত একটি প্রশাসনিক অঞ্চল। এর রাজধানী আওমোরি নগর।

ইতিহাস 
মেইজি পুনর্গঠনের আগে আওমোরি প্রশাসনিক অঞ্চলটি পূর্বতন মুৎসু প্রদেশের উত্তরাংশ হিসেবে গণ্য হত। এদো যুগে হিরোসাকি পরিবার বর্তমান আওমোরি নগরের স্থানে একটি বন্দর তৈরি করতে শুরু করে। বন্দরের কাছে অবস্থিত ঘন সবুজ বন বন্দরে আগত জাহাজকে রাস্তা চিনতে সাহায্য করত। জাপানিতে এই নীলাভ সবুজ বন অর্থাৎ “আওই মোরি” থেকেই বর্তমান নগর ও অঞ্চল দুটিরই নামকরণ হয়েছে।

আওমোরি প্রশাসনিক অঞ্চল তার বর্তমান রূপ পায় ১৮৭১ খ্রিঃ। আওমোরি শহরের প্রতিষ্ঠাকাল ১৮৮৯ খ্রিঃ। ১৮৯৮ খ্রিঃ, ২৮,০০০ জনসংখ্যা সংবলিত আওমোরি শহরকে নগরের মর্যাদা দেওয়া হয়।

১৯১০ এর মে মাসে য়ুকাতা জেলায় এক অগ্নিকাণ্ডে আওমোরি নগর ব্যাপক ক্ষয়ক্ষতির সম্মুখীন হয়। দ্বিতীয় বিশ্বযুদ্ধ চলাকালীন ১৯৪৫ এর ২৮শে জুলাই কতকগুলি মার্কিন বি২৯ বোমারু বিমান নগরের ৯০% ধ্বংস করে।

রেডিও আওমোরি ১৯৫১ খ্রিঃ প্রথম সম্প্রচার করে। চার বছর পর প্রথম মাছের নিলাম অনুষ্ঠিত হয়। ১৯৫৮ খ্রিঃ পৌর মাছের বাজার এবং সাধারণ হাসপাতাল খোলা হয়। ঐ বছরেই উপদ্বীপের শেষ মাথায় মিন্‌মায়া গ্রামের সাথে ৎসুগারু লাইনের মাধ্যমে রেল যোগাযোগ স্থাপিত হয়।

২৩ বছর শ্রম ও ৭০,০০০ কোটি ইয়েন বিনিয়োগের পর ১৯৮৫ এর মার্চে হোক্কাইদো ও হোনশু দ্বীপের সংযোজক সেইকান্‌ সুড়ঙ্গের কাজ শেষ হয়। এই ধরনের সুড়ঙ্গের মধ্যে এটিই বিশ্বে দীর্ঘতম। এর প্রায় তিন বছর পর, ১৩ই মার্চ ১৯৮৮ তে ৎসুগারু-কাইকিয়ো রেললাইনের উদ্বোধন হয় এবং একই সাথে সেইকান্‌ ফেরি পরিষেবার ইতি ঘটে।

১৯৯৩ এর এপ্রিল মাসে আওমোরি পাবলিক কলেজ প্রতিষ্ঠা হয়। পরের বছর আগস্ট মাসে হাঙ্গেরির কেক্সকেমেট নগরের সাথে আওমোরি একটি “শিক্ষা, সংস্কৃতি ও বন্ধুত্ব বিনিময়ের” চুক্তি করে। এক বছর পর দক্ষিণ কোরিয়ার পিয়ংতায়েক শহরের সঙ্গেও একই রকম চুক্তি করে। সাংস্কৃতিক বিনিময় শুরু হয় আওমোরির তরফ থেকে কাষ্ঠফলক মুদ্রণ ও চিত্রকলার ব্যবসার মাধ্যমে।

২০০৭ এর জুন মাসে চারজন উত্তর কোরীয় দেশত্যাগী ৬ দিন সমুদ্র পাড়ি দিয়ে আওমোরি প্রশাসনিক অঞ্চলে পৌঁছায়।

২০১১ এর মার্চে ৯ মাত্রার এক ভূমিকম্প জাপানের পূর্ব উপকূলে আঘাত করে। এর ফলে জন্মানো সুনামিতে আওমোরি প্রশাসনিক অঞ্চলের উত্তর-পূর্ব উপকূল ক্ষতিগ্রস্ত হয়।

ভূগোল 

আওমোরি হল হোনশু দ্বীপের সর্বাপেক্ষা উত্তরে অবস্থিত প্রশাসনিক অঞ্চল এবং এর উত্তরে অবস্থিত ৎসুগারু প্রণালীর অপর পাড়ে রয়েছে হোক্কাইদো দ্বীপ। এর দক্ষিণে আছে আকিতা ও ইওয়াতে প্রশাসনিক অঞ্চল। শিমোকিতা উপদ্বীপের ওমা শহর হল হোনশুর উত্তরতম বিন্দু। শিমোকিতা ও ৎসুগারু উপদ্বীপের মাঝে রয়েছে মুৎসু উপসাগর। পূর্বোক্ত দুই উপদ্বীপের মাঝে রয়েছে ক্ষুদ্র নাৎসুদোমারি উপদ্বীপ, যা ওওউ পর্বতমালার উত্তর প্রান্ত সূচিত করে।

২০১২ এর ১লা এপ্রিলের হিসেব অনুযায়ী আওমোরি প্রশাসনিক অঞ্চলের ১২ শতাংশ ভূমি সংরক্ষিত বনাঞ্চল। এর মধ্যে আছে তোওয়াদা-হাচিমান্তাই জাতীয় উদ্যান, শিমোকিতা হান্তোও ও ৎসুগারু উপ-জাতীয় উদ্যান এবং আটটি প্রশাসনিক আঞ্চলিক উদ্যান।

জলবায়ু 
আওমোরি প্রশাসনিক অঞ্চলের জলবায়ু মোটের উপর শীতল। বছরে চারটি স্পষ্ট ঋতু আছে এবং গড় তাপমাত্রা ১০⁰সি। অঞ্চলের পূর্বদিকে প্রশান্ত মহাসাগরীয় উপকূল ও পশ্চিমে জাপান সাগরের উপকূলীয় অঞ্চল দুটির মধ্যে জলবায়ুর তারতম্য দেখা যায়। এই দুই উপাঞ্চলের মাঝ বরাবর উত্তর-দক্ষিণে বিস্তৃত আছে ওওউ পর্বতমালা। আওমোরিতে সর্বনিম্ন নথিবদ্ধ উষ্ণতা -৯.৩⁰ সি এবং সর্বাধিক উষ্ণতা ৩৩.১⁰।

তথ্যসূত্র 

 
জাপানের প্রশাসনিক অঞ্চল
প্রভানলিনী ভাণ্ডারী

প্রভানলিনী ভাণ্ডারী (১৯০৯ - ১ জানুয়ারি ১৯৭৬) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
প্রভানলিনী ভাণ্ডারী ১৯০৯ সালে চব্বিশ পরগনা জেলায় জন্মগ্রহণ করেন। তার পিতার নাম হেমচন্দ্র হালদার ও মাতার নাম মোহিনী দেবী। স্বামীর আদর্শে প্রভাবিত হয়ে রাজনীতিতে যোগ দেন। চারুচন্দ্র ভাণ্ডারী সাথে বিবাহ হয়। উনার মা ছিলেন কংগ্রেস কর্মী।

রাজনৈতিক জীবন
প্রভানলিনী ভাণ্ডারী পরিবার রাজনৈতিক পরিবার। ১৯৩০ সালে 'লবণ আইন আন্দোলন' করেন। ১৯৩২ সালে 'আইন-অমান্য আন্দোলন' এ যোগ দেন এবং তিন মাসের জেল হয়। ১৯৩৩ সালে আবার তিন মাসের জেল হয়। ১৯৪২ সালে ভারত ছাড়ো আন্দোলনে অংশ নেওয়ায় সাতমাসের জেল হয়।

মৃত্যু
প্রভানলিনী ভাণ্ডারী ১ জানুয়ারি ১৯৭৬ মারা যান।

তথ্যসূত্র 

১৯০৯-এ জন্ম
১৯৭৬-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
রাজনীতিতে ভারতীয় নারী
নারী বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
বাঙালি বিপ্লবী
সর্টিং অ্যালগোরিদম

কম্পিউটার বিজ্ঞানে (ইংরেজি: computer science) সর্টিং অ্যালগোরিদম (ইংরেজি: Sorting algorithm) বলতে একটি নির্দিষ্ট ক্রমে সাজানো বা ক্রম অনুযায়ী একটি তালিকা তৈরী করাকে বোঝায়। মূলত সর্টিং দুই প্রকার। একটি বড় থেকে ছোট এবং অপরটি ছোট থেকে বড় ক্রমে সাজানো। সবচেয়ে ব্যবহৃত ক্রম হচ্ছে সংখ্যা (১,২,৩,৪.....) এবং আভিধানিক (ক,খ,গ.....) বা (A,B,C.....) ক্রম।

প্রকারভেদ 

 উর্ধক্রম (acsending): ছোট থেকে বড় । যেমন :      ১ ,২,৩ ...
 অধঃক্রম (decending):  বড় থেকে ছোট । যেমন :  ... ৩ ,২ ,১

তালিকা 
 বাবল সর্ট
 হিপ সর্ট
 মার্জ সর্ট
 কুইক সর্ট
 সিলেকশন সর্ট
 ইনসার্শন সর্ট
 কিউব সর্ট
 শেল সর্ট
 বাইনারি ট্রি সর্ট
 কম্ব সর্ট
 কাউন্টিং সর্ট
 বাকেট সর্ট
 রেডিক্স সর্ট
 জোড়-বিজোড় সর্ট
 ইন্ট্রো সর্ট
 কিউব সর্ট
 টপোলজিকাল সর্ট
 কোয়ান্টাম সর্ট

সর্টিং অ্যালগোরিদম
অসম্পূর্ণ
উপাত্ত প্রক্রিয়াজাতকরণ
ইন্দোনেশিয়ার রেল পরিবহন

ইন্দোনেশিয়া এর রেল পরিবহন ব্যবস্থা তিনটি পৃথক রেল নেটওয়ার এর মাধযমে হয়ে থাকে।এই গুলি হল সুমাত্র , কালিমন্ত ও সুলেয়েসি।ওই দেশে প্রথম রেল চালু হয় জাভা দ্বীপে।দেশটিতে ১০৬৭ এমএম , ১৪৩৫ এমএম ও ৭৫০ এমএম এই তিন ধরনের গেজের রেল ব্যবস্থি রয়েছে।এই দেশের রেল ব্যবস্থা জাভা দ্বীপে ভাল ভাবে গড়ে উঠেছে।দেশ টিতে মোট ৪,০৬৯ কিলোমিটার বা ২৫২৮ মাইল রেলপথ রয়েছে।এর মধ্যে মাত্র ২৩৫ কিলোমিটার বা ১৪৬ মাইল রেলপথ বিদ্যুতীক রেল পরিসেবা রয়েছে।এচছার এই দেশের জাকার্তা, বানদুং ও সারাবায়া শহরের শহরতলী রেল পরিসেবা  রয়েছে।জাকার্তাতে একটি লাইট রেল এর নির্মাণ চলছে।

ইতিহাস 
১৮৬৭ সালে প্রথম রেল পরিসেবা চালু হয় ইন্দোনেশিয়ায়।এটি চালু হয় জাভা দ্বীপে।প্রথম রেলপথটি নির্মাণ করে রাজ্যের সংস্থা গুলি।জাপান আক্যমন ও ইন্দোনেশিয়ার স্বাধীনতা যুদ্ধে এই দেশেরর রেল ব্যবস্থা বিরিট ক্ষতির সমুখীন হয়।এই সময় দেশের রেল ব্যবস্থা সম্পর্ন ভেঙ্গে পড়ে।দেশ স্বাধীনতার পর ১৯৫০ সালে ববিদেশ থেকে ১০০ টি বাষ্ট ইঞ্জিন আনা হয়।এর পর ১৯৫৩ সালে দেশে প্রথম ডিজেল ইঞ্জিল আনা হয়।১৯৮০ সালের সময় থেকে দেশের গুরুত্ব পূর্ন রেলপথে ডিজেল ইঞ্জিনের দ্বারা রেল পরিসেবা প্রদান শুরু হয়।১৯৭০ সালে জাপান থেকে ৬০ বছরের পুরনো বিদ্যুৎ চালিত রেল ইঞ্জিন আনা হয় ও নতুন ভাবে নির্মাণ করে চলাচল এর উপযুক্ত করে দেশে বিদ্যুৎ চালিত রেল পরিসেবা দেওয়া হয়।

উচ্চগতির রেল 

ইন্দোনেশিয়ার উচ্চগতির রেল  বা ইন্দোনেশিয়ার হাইস্পিড রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।

আরও দেখুন 
ইন্দোনেশিয়ার উচ্চগতির রেল

তথ্যসূত্র 

ইন্দোনেশিয়া
ইন্দোনেশিয়ার অবকাঠামো